
Grozījumi Sodu reģistra likumā
Izdarīt Sodu reģistra likumā (Latvijas Vēstnesis, 2013, 211. nr.; 2020, 98.B nr.; 2022, 85.A) šādus grozījumus:
1. Papildināt likumu ar 19.1 pantu šādā redakcijā:
"19.1 pants
Tiesības pieprasīt un saņemt ziņas par personu, pret kuru uzsākts kriminālprocess, aizturēto personu, aizdomās turēto, apsūdzēto personu, pret kuru kriminālprocess ir izbeigts uz reabilitējoša pamata, un attaisnoto personu, par kuru ir stājies spēkā attaisnojošs spriedums, no reģistra arhīva datubāzes ir:
1) privātpersonai — ziņas par sevi, kā arī personu darbību regulējošos ārējos normatīvajos aktos noteiktajos gadījumos un apjomā;
2) operatīvās darbības subjektam, iestādei vai personai, kura pilnvarota veikt izmeklēšanu, prokuratūras struktūrvienībai un tiesai — ziņas, kas nepieciešamas attiecīgo iestāžu vai personu darbību regulējošos normatīvajos aktos noteikto funkciju veikšanai;".
2. 23. pantā:
izslēgt 1. punktā vārdus "attaisnoto personu";
papildināt pantu ar 1.1 punktu šādā redakcijā:
 
"1.1 personu, pret kuru uzsākts kriminālprocess, aizturēto personu, aizdomās turēto, apsūdzēto personu, pret kuru kriminālprocess ir izbeigts uz reabilitējoša pamata, un attaisnoto personu, par kuru ir stājies spēkā attaisnojošs spriedums - gadu pēc tam, kad no Fizisko personu reģistra ir saņemtas ziņas par personas nāvi, bet ne ilgā kā līdz likumā noteiktajam kriminālatbildības noilguma termiņa laika beigām. Ja kriminālprocess ir izbeigts uz reabilitējoša pamata vai pieņemts attaisnojošs spriedums, kas ir stājies spēkā, saistībā ar nozieguma, par kuru saskaņā ar likumu var piespriest mūža ieslodzījumu, izdarīšanu - gadu pēc tam, kad no Fizisko personu reģistra saņemtas ziņas par personas nāvi, bet ne ilgāk kā 100 gadus pēc personas dzimšanas;".

